b'\n_START_ARTICLE_\nFilem cetera\n_START_PARAGRAPH_\nFilem cetera ialah filem dengan jangka masa tayangan penuh. Mengikut Academy of Motion Picture Arts and Sciences (Akademi Seni dan Sains Wayang Gambar), American Film Institute (Institusi Filem Amerika Syarikat), dan British Film Institute (Institusi Filem Britain), filem cetera ditayang selama 40 minit atau lebih lama, sementara Screen Actors Guild menyokong jangka masa 80 minit atau lebih._NEWLINE_Kebanyakan filem ditayang antara 90 dan 210 minit. The Story of the Kelly Gang ialah filem cetera pertama berdasarkan jangka masa tayangan, dan dikeluarkan di Australia pada 1906. Filem cetera adaptasi pertama ialah Les Mis\xc3\xa9rables yang dikeluarkan pada 1909.'